open-index/open-wikipedia-markdown huggingface dataset:
Maikls Esjēns

**Maikls Kojo Esjēns** (*Michael Kojo Essien*; dzimis ) ir bijušais Ganas futbolists, spēlē pussarga pozīcijā, Ganas futbola izlases dalībnieks. Kopš 2020. gada Esjēns ir Dānijas kluba *[[FC Nordsjælland|Nordsjælland]]* trenera asistents.

Profesionāļa karjeru sācis 2000. gadā *[[SC Bastia|Bastia]]* sastāvā Francijā, kur nospēlēja trīs sezonas. 2003. gadā pievienojās *[[Lionas "Olympique"|Lyon]]* klubam, kā sastāvā divas reizes kļuva par Francijas čempionu, kā arī debitēja UEFA Čempionu līgā. Vairākas sezonas spēlējot Francijā, viņš ieguva Francijas pilsonību.

2005. gadā parakstīja līgumu ar Anglijas Premjerlīgas klubu *[[Chelsea F.C.|Chelsea]]*, kurš par spēlētāja pāreju samaksāja *Lyon *24,4 miljonus britu mārciņu, tādējādi Maikls Esjēns kļuva par dārgāko Āfrikas futbolistu. *Chelsea* kluba sastāvā Esjēns divas reizes uzvarēja Premjerlīgā (2006, 2010), trijos FA kausos un vienā Futbola līgas kausā. 2008. gadā sasniedza UEFA Čempionu līgas finālu.

Ganas izlases sastāvā spēlējis 2006. gada FIFA Pasaules kausā, trijos Āfrikas Nāciju kausos, 2010. gadā sasniedza turnīra finālu.

## Sasniegumi
**Lyon**

* Francijas 1. līga: 2003–04, 2004–05
* Trophée des Champions: 2003, 2004

**Chelsea**

* Anglijas Premjerlīga: 2005–06, 2009–10
* FA kauss: 2006–07, 2008–09, 2009–10, 2011–12
* Anglijas Līgas kauss: 2006–07
* FA Community Shield: 2009
* UEFA Čempionu līga: 2011–12

**Individuālie sasniegumi**

* Francijas 1. līgas gada labākais spēlētājs: 2004–05
* Ganas gada futbolists: 2007
* ''Chelsea'' gada labākais spēlētājs: 2006–07

## Atsauces

## Ārējās saites
*
AMOS-4

***AMOS-4*** ir Izraēlas uzņēmuma *[[Spacecom]]* sakaru pavadonis, kas palaists 2013. gada augustā. Tas paredzēts sakaru nodrošināšanai klientiem Eirāzijā, galvenokārt Krievijā, Tuvajos Austrumos un Indijā.

Pavadoni izgatavoja uzņēmums *[[Israel Aerospace Industries]]* (*IAI*) uz platformas *AMOS 4000* bāzes. 
Līgums ar *IAI* par *AMOS-4* izgatavošanu noslēgts 2007. gadā.
Pavadonim ir 8 Ku joslas un 4 Ka joslas raidītāji. 

*AMOS-4* tika palaists  20:05 UTC ar nesējraķeti *[[Zenit-3SLB]]* no Baikonuras kosmodroma 45. starta laukuma. 22:50 UTC pavadonis tika atdalīts no dzinējbloka *[[Blok DM-SLB]]*.

Sākotnēji *AMOS-4* tika novietots ģeostacionārajā orbītā punktā 67,25° austrumu garuma. Pēc vairākām nedēļām tas tika pārvietots uz pozīciju 65° austrumu garuma.

## Atsauces

## Ārējās saites
* About the AMOS-4 Satellite Spacecom 
* AMOS4 Communications Satellite IAI 
* AMOS 4 Gunter's Space Page
Ektors Gimārs

**Ektors Gimārs** (; dzimis , miris ) bija franču jūgendstila (Francijā pazīstams kā *Art nouveau*) arhitekts. Pazīstamākie Gimāra darbi ir Parīzes metro ieejas paviljoni.

No 1882. līdz 1885. gadam mācījās Nacionālajā dekoratīvo mākslu augstākajā skolā (*École nationale supérieure des arts décoratifs*), kur ietekmējies no Ežēna Violē le Dika. Par sekmēm mācībās ieguva iespēju ceļot uz Angliju un Beļģiju, kur Briselē iepazinās ar Viktora Ortā darbiem. 1898. gadā uzprojektēja Beranžē pili (*Castel Béranger*), ar ko kļuva pazīstams. Kā tas pierasts jūgendstilā, radījis arī ēku interjera un mēbeļu dizainu.

1938. gadā emigrējis uz ASV, kur miris un apglabāts. Daudzas no Gimāra celtnēm ir nojauktas, jo to vērtība tika apzināta vien 20. gadsimta 60. gados.

## Galerija

File:Loeuvre dHector Guimard (1867-1942) (5526351583).jpg|Gimāra darbu kolāža
File:Le Castel Béranger dHector Guimard (Paris) (5523750163).jpg|*Castel Béranger*
File:La salle à manger de l'hôtel Guimard.jpg|*L'hôtel Guimard* interjera mēbeles
File:Maison Coilliot 1.JPG|*Maison Coilliot* Lillē


## Ārējās saites
* 
* Ektors Gimārs archIFORM
Gimārs

**Gimārs** () ir franču cilmes uzvārds. Cilvēki ar šo uzvārdu:
* Ektors Gimārs (*Hector Guimard*; 1867—1942) — franču arhitekts,
* Karloss Gimars (*Carlos Enrique Guimard*; 1913—1998) — Argentīnas šahists.

## Atsauces
Vāli

thumb|200px|Vālu dzimtas ģerbonis.
[thumb|200px|Pajus muiža pie [Peltsamā.]]
thumb|200px|Adaveres muiža pie Peltsamā.
**Fon Vāli** () ir sena vācbaltiešu dzimta, kas Livonijā zināma kopš 17. gadsimta un bija ierakstīta Vidzemes bruņniecības (1860), Igaunijas bruņniecības (1863) un Kurzemes bruņniecības matrikulās.

## Vēsture
Vālu dzimta cēlusies no senas skotu *Mac Dowall* vai *Mac Dougall of Makerstoun* dzimtas. 1582. gadā virsnieks Roberts Albrehts Makdovals (1541–1641) pārcēlās uz dzīvi Mēklenburgā un iestājās Zviedrijas karaļa dienestā. Dzimtas uzvārds mainījās uz *Duwall*, vēlāk uz *De Wahl*. 
Viņa dēli ģenerālis Jakobs Duvāls (*Jacob Duwall*, 1589–1634) un pulkvedis Morics Duvāls (*Mauritz Duwall*, 1603–1655) par nopelniem Trīsdesmitgadu kara laikā 1638. gada tika imatrikulēti Zviedrijas bruņniecībā. 

Viņa mazdēls kapteinis Joahims Ādolfs De Vāls (1631–1705) pēc 1682. gada apmetās uz dzīvi Zviedru Vidzemes provincē. Viņa mazmazdēls Johans Georgs De Vāls (1682–1735) cīnījās Lielā Ziemeļu kara laikā Zviedrijas armijas Vidzemes pulkā (*Livländisches Regiment*) un no 1710. līdz 1722. gadam atradās krievu gūstā. Viņa pēcnācēji saimniekoja Vidzemes guberņas igauņu daļas muižās (*Kawast, Pajus, Kawa, Köppo,  Tappik*).

Ķirurgs Eduards Georgs fon Vāls bija Tērbatas Universitātes rektors (1881-1885).
Igaunijā dzīvojošais Edgars de Vāls (1867–1948) radīja jaunu valodu *Occidental*, kas mūsdienās tiek saukta par *[[Interlingue]]*.

## Vālu muižas
* Vidzemes guberņas teritorijā: *Pajus, Addafer, Tappik, Lustifer mit Kalliküll, Surgefer, Alt- und Neu-Nursie, Quellenhof, Alt- und Neu-Annenhof*
* Igaunijas guberņas teritorijā: *Annia, Assick mit Wahlhof, Insel Schildau*,
* Kurzemes guberņas teritorijā: Blīdenes muiža (*Blieden mit Aahof*).

## Atsauces

## Ārējās saites
* Astaf von Transehe-Roseneck: Genealogisches Handbuch der livländischen Ritterschaft. Teil 1, 1: Livland, Bd.: 1, Görlitz, 1929, 
* Genealogisches Handbuch der baltischen Ritterschaften. Teil 2, 1.2: Estland, Görlitz, 1930, 
*
AMOS-5

***AMOS-5*** bija Izraēlas uzņēmuma *[[Spacecom]]* sakaru pavadonis, kas palaists 2011. gada decembrī. Tas paredzēts sakaru nodrošināšanai klientiem galvenokārt Āfrikā.

Pavadoni izgatavoja Krievijas uzņēmums *[[Informacionnyje sputnikovyje sistemy]]* (*ISS*) uz platformas *Ekspress-1000N* bāzes. Sakaru aparatūru un antenas piegādāja *[[Thales Alenia Space]]*.
Pavadonim ir 16 Ku joslas, 18 C joslas raidītāji. Kosmiskā aparāta plānotais darbības laiks bija 15 gadi.

*AMOS-5* tika palaists  11:17:00 UTC ar nesējraķeti *[[Proton-M/Briz-M]]* no Baikonuras kosmodroma 81. starta laukuma 24. palaišanas iekārtas. Kopā ar to palaists pavadonis *[[Luč-5A]]*. Dzinējbloks *Briz-M* ar nometamām papildu degvielas tvertnēm veica dzinēju četru iedarbināšanu shēmu. *Luč-5A* no dzinējbloka *Briz-M* atdalījās 20:10:55. UTC. Pēc tam *Briz-M* veica dzinēju piekto iedarbināšanu, lai ievadītu orbītā *AMOS-5*, kurš tika atdalīts 20:52 UTC.

Sākotnēji *AMOS-5* tika novietots ģeostacionārajā orbītā punktā 17° austrumu garuma. Pēc mēneša tam bija pabeigta testu fāze, un pavadonis sāka darba režīmu.

2015. gada 21. novembrī zaudēti sakari ar pavadoni. Decembrī tas atzīts par zaudētu.

## Atsauces

## Ārējās saites
* About the AMOS-5 Satellite Spacecom 
* AMOS-5  ISS 
* AMOS 5 Gunter's Space Page
Eliass Lenrūts

**Eliass Lenrūts** (*Elias Lönnrot*, dzimis 1802. gada 9. aprīlī, miris 1884. gada 19. martā) bija somu ārsts, filologs un folkloras vācējs. Plašāk pazīstams kā Somijas nacionālā eposa “Kalevala” sastādītājs.

Lenrūts 1822. gadā sāka studēt medicīnu Obu akadēmijā. Paralēli medicīnai viņš ieinteresējās par folkloru un 1824. gadā devās pirmajā ekspedīcijā, kur pierakstīja tautas mutvārdu daiļradi. 1827. gadā aizstāvēja disertāciju "Veinemeinens, seno somu dievs". 1827. gadā akadēmija nodega, un tā tika pārcelta uz Helsinkiem. Lenrūts to absolvēja 1832. gadā, iegūstot medicīnas doktora grādu.

Eliass Lenrūts ieguva ārsta vietu Kajāni Somijas austrumos, kur tajā laikā bija bads un epidēmijas. Tur viņš nodzīvoja 21 gadu.
Lenrūts turpināja arī folkloras vākšanas darbu un devās ekspedīcijās. Tā kā rietumu Somijā bija maz saglabājušos seno dziesmu, viņš ceļoja pa Karēliju, Lapzemi un Kolas pussalu.

Uz savāktā materiāla pamata Lenrūts sastādīja eposu “Kalevala” (tā sauktā "vecā Kalevala"), kas izdots 1835. gadā.
1840. gadā izdots tautas dziesmu apkopojums Kanteletara. 1842. gadā izdots sakāmvārdu krājums *Sananlaskuja*, bet 1844. gadā mīklu krājums.
1849. gadā izdota Kalevalas papildinātā versija.

1853. gadā Eliass Lenrūts tika uzaicināts uz Helsinku Universitāti par somu valodas un literatūras profesoru.
Lenrūts darbojās arī botānikas jomā, un 1860. gadā izdots darbs "Somijas flora".
1962. gadā viņš atstāja profesora darbu un atgriezās dzimtajā Sammati.

No 1866. līdz 1880. gadam Lenrūts piedalījās Zviedru-somu vārdnīcas sastādīšanā. Daudzus zinātniskos terminus somu valodā (sevišķi filoloģijā un botānikā) izdomājis tieši Lenrūts.

## Ārējās saites
Gorans Pandevs

**Gorans Pandevs** (; dzimis  Strumicā, Dienvidslāvijā) ir bijušais Maķedonijas futbolists un Maķedonijas izlases uzbrucējs. Viņš ir Maķedonijas izlases kapteinis un ar 33 gūtajiem vārtiem 103 spēlēs rezultatīvākais spēlētājs valstsvienības vēsturē.

G. Pandevs ir Itālijas čempions un Čempionu līgas uzvarētājs Milānas "Internazionale" sastāvā 2010. gadā, kā arī četrkārtējs Itālijas kausa ieguvējs. Piecas reizes atzīts par Maķedonijas Gada futbolistu.

## Sasniegumi
**Lazio**

* Coppa Italia: 2008–09

**Inter Milan**

* Itālijas Serie A: 2009–10
* Coppa Italia: 2009–10, 2010–11
* Supercoppa Italiana: 2010
* UEFA Čempionu līga: 2009–10
* FIFA Klubu Pasaules kauss: 2010

**Napoli**

* Coppa Italia: 2011–12, 2013–14

**Individuālie sasniegumi**

* Maķedonijas gada futbolists: 2004, 2006, 2007, 2008, 2010

## Atsauces

## Ārējās saites
Lūiss Salivans

**Lūiss Henrijs Salivans** (; dzimis , miris ) bija amerikāņu arhitekts. Dažkārt dēvēts par "debesskrāpju tēvu". Viens no pazīstamākajiem Čikāgas arhitektūras skolas pārstāvjiem. Definējis arhitektūras principu "forma seko funkcijai". Frenka Loida Raita skolotājs.

Nedaudz iegūdams formālo akadēmisko izglītību, darbojies Filadelfijā, Frenka Farnesa arhitektūras birojā. Zaudējis darbu pēc Garās depresijas sākuma, devās uz Čikāgu, kas piedzīvoja celtniecības bumu pēc 1871. gada Lielā Čikāgas ugunsgrēka. 1883. gadā kopā ar Dankmaru Adleru nodibināja arhitektu biroju *Adler & Sullivan*. Pēc 1893. gada panikas firma tika likvidēta, tomēr tās darbības laikā tika radīti lielākā daļa no mūsdienās pazīstamākajiem Salivana darbiem.

Pēc Otrā pasaules kara vairākas Salivana celtnes tika nojauktas, interese par Salivana darbiem atgriezās 20. gadsimta 70. gados.

## Galerija

File:Auditorium Building Chicago June 30, 2012-92.jpg|*Auditorium Building*, Čikāga
File:Prudential Building 2013-09-08 12-21-41.jpg|*Prudential Building*, Bufalo
File:Louis Sullivan Jewel Box, Grinnell, Iowa.jpg|*Merchants' National Bank*, Grinella, Aiova
File:2010-03-03 1888x2832 chicago sullivan center with heyworth building.jpg|*Carson, Pirie, Scott and Company Building*, Čikāga


## Ārējās saites
*
*Lūiss Salivans archIFORM
Nadārs

**Nadārs** (), īstajā vārdā **Gaspārs Felikss Turnašons** (; dzimis , miris ) bija franču fotogrāfs, karikatūrists, žurnālists, rakstnieks un gaisa balonu entuziasts. Radījis daudzu tālaika Francijas slavenību fotoportretus.

Dzimis Parīzē. Kļuva pazīstams kā ilustrētās avīzes "*[[Le Charivari]]*" karikatūrists. Fotografējis no 1853. gada. 1858. gadā radīja pasaulē pirmo aerofotogrāfiju, veikdams to no gaisa balona. Ap 1863. gadu uzbūvēja milzīgu (6000 m3) gaisa balonu *Le Géant* ("Gigants"). Kopā ar Žilu Vernu vadīja biedrību par gaisu smagāku lidaparātu radīšanai. 1874. gadā atļāva savā studijā izvietot mākslinieku izstādi, kas kļuva par pirmo impresionistu izstādi. 1886. gadā radīja pirmo fotointerviju. Radīja arī erotiskās fotogrāfijas. Starp 1895. un 1909. gadu, kas atgriezās Parīzē, darbojās Marseļā.

## Ārējās saites
Solipsisms

**Solipsisms** ( — 'vienīgais', *ipse* — 'pats') filozofijā ir subjektīvi ideālistiska teorija, saskaņā ar kuru pastāv tikai cilvēks un viņa apziņa. Soliptiķi uzskata, ka eksistē tikai pats domājošais subjekts, bet pārējā objektīvā īstenība ir viņa apziņas produkts. Par solipsismu dažkārt dēvē arī galēju egoismu un galēju skepticismu.

## Atsauces
Karsa

**Karsa** (, ) ir pilsēta Turcijas austrumos. Tā ir Karsas ila administratīvais centrs. 2012. gadā pilsētā dzīvoja 78,1 tūkstoši iedzīvotāju, no kuriem lielākā daļa ir armēņi, kurdi un turki. Tās aglomerācijā dzīvoja aptuveni 112 tūkstoši iedzīvotāju.

No 933. līdz 957. gadam bija Armēnijas Karalistes galvaspilsēta.

## Ārējās saites
Kars

**Kars** var būt:

* kars (ģeoloģija) — ledāju iedarbībā radies kausveida padziļinājums kalnos;
* Karsa () — pilsēta Turcijā.

## Skatīt arī
* karš
Kerijs Praiss

**Kerijs Praiss** (; dzimis ) ir profesionāls kanādiešu hokejists, vārtsargs. Pašlaik (2023) Praiss pārstāv Nacionālās hokeja līgas klubu Monreālas "Canadiens".

## Spēlētāja karjera
Pēc vairākās Rietumu hokeja līgā aizvadītām sezonā, profesionāļa karjeru Praiss sāka 2006.—07. gada sezonā Amerikas hokeja līgas kluba Hamiltonas "Bulldogs" rindās. Lai gan regulārajā sezonā komandas rindās viņš laukumā devās vien divās spēlēs, izslēgšanas kārtā Praiss aizvadīja 22 spēles, kopā ar komandu izcīnot Kaldera kausu.

2007.—08. gada sezonā Praiss jau spēlēja NHL kluba Monreālas "Canadiens" rindās, dalot spēlet laiku ar Kristobalu Iē. Nākamajās divās sezonās Praiss spēles laiku dalīja ar Jaroslavu Halāku, taču 2010.—11. gada sezonā komandas sastāvā laukumā devās jau 72 regulārās sezonas spēlēs. 2014.—15. gada sezonu Praiss noslēdza kā līderis visos trīs vārtsargu statistikas pamatrādītājos - vidēji spēlē ielaistie vārti (1,96), atvairīto metienu procents (93,3) un uzvaras (44). Kā līgas vērtīgākais spēlētājs ieguva Harta balvu. Kā līgas labākais vārtsargs Praiss ieguva arī Vezinas balvu.

Kanādas hokeja izlases rindās kļuvis par 2014. gada olimpisko čempionu, iegūstot arī turnīra labāka vārtsarga titulu. Praiss kļuvis arī par 2007. gada Pasaules čempionu junioriem. Praiss tika atzīts arī par turnīra vērtīgāko spēlētāju, kā arī labāko vārtsargu.

## Ārējās saites
Juka Jalonens

**Juka Jalonens** (: dzimis ) ir bijušais somu hokejists, uzbrucējs, tagad hokeja treneris. Pašlaik (2024) ir Itālijas izlases galvenais treneris.

## Trenera karjera
Trenera karjeru Jalonens sāka 1991.—92. gada sezonā kā Somijas U-17 hokeja izlases trenera palīgs. Jau nākamajā sezonā viņš strādāja SM līgas klubā Tamperes "Ilves", novembra nogalē kļūstot par tās galveno treneri. Šajā amatā viņš darbojās līdz 1994.—95. gada sezonas beigām. Turpmākajā sezonā viņš trenēja dažādus Somijas, Itālijas un Lielbritānijas klubus. 2001. gadā viņš stājās Hemēnlinnas HPK kluba galvenā trenera amatā, 2005.—06. gada sezonā kopā ar klubu izcīnot līgas čempiones titulu. 

2007. gadā Jalonens kļuva par Daga Šedena palīgu Somijas hokeja izlasē, taču pēc gada kļuva par izlases galveno treneri, amatā strādājot līdz pat 2013. gadam. Šajā laikā aizveda Somijas izlasi līdz bronzas medaļām  un pasaules čempionu titulam 2011. gadā.

2012.—13. gada Kontinentālās hokeja līgas sezonas vidū viņš kļuva par Sanktpēterburgas SKA galveno treneri. SKA rindās strādājā līdz 2014. gadam aprīlim, kad tika atlaists.

2015. gadā kļuva par Somijas junioru izlases galveno treneri. Viņa vadībā Somijas U-20 izlase uzvarēja 2016. gada Pasaules čempionātā junioriem. No 2016. līdz 2018. gadam bija Helsinku "Jokerit" galvenais treneris KHL. 2018. gadā atgriezās Somijas hokeja izlases galvenā trenera amatā, aizvietojot Lauri Marjameki. Ar Somijas izlasi uzvarēja 2019. gada Pasaules čempionātā, bet 2021. gadā Rīgā izcīnīja sudrabu. 2021. gada jūnijā pagarināja līgumu ar Somijas izlasi līdz 2023. gada pavasarim ar iespēju pagarināt vēl uz gadu. Jalonena vadībā Somijas izlases hokejisti kļuva par  čempioniem.

## Atsauces

## Ārējās saites

* ''Eliteprospects'' profils (kā trenerim)
Teinainano

**Teinainano** () vai **Dienvidtarava** () ir Kiribati valsts galvaspilsēta. 2020. gadā pilsētā dzīvoja aptuveni 63,5 tūkstoši iedzīvotāju, kas ir aptuveni puse no visiem valsts iedzīvotājiem. Teinainano veido vairāki atsevišķi ciemi, kas atrodas Taravas atola dienvidos. Faktiskā valsts galvaspilsēta ir Bairiki ciems.

Betio ciems bija Taravas kaujas vieta Otrā pasaules kara laikā.

## Ārējās saites
Andrea Palladio

**Andrea Palladio** (; dzimis , miris ) bija vēlās renesanses itāļu arhitekts un arhitektūras teorētiķis. 

Dzimis Padujā, mūža lielāko daļu pavadījis Vičencā, radot darbus Venēcijas republikas teritorijā. Izmantojot par paraugu klasisko arhitektūru un Vitrūvija darbus, radīja villu, piļu un baznīcu arhitektūru. 1570. gadā publicētais Palladio darbs arhitektūras teorijā "Četras grāmatas par arhitektūru" (*I quattro libri dell'architettura*) radīja Palladio atdarinātāju vilni visā Eiropā. Vičencas pilsēta un Palladio villas Veneto ir iekļautas UNESCO Pasaules mantojuma sarakstā.

## Galerija

File:Larotonda2009.JPG|*Villa La Rotonda* pie Vičencas
File:Villa Badoer Fratta Polesine facciata by Marcok 2009-08-16 n08.jpg|*Villa Badoer* Frata Polezīnē uz ziemeļiem no Ferrāras
Basilica di San Giorgio Maggiore (Venice).jpg|*San Giorgio Maggiore* baznīca Venēcijā
Basilica Palladiana (Vicenza) - facade on Piazza dei signori.jpg|*Basilica Palladiana* Vičencā


## Ārējās saites

*Andrea Palladio archIFORM
Jēdziens

thumbnail|200px|Nosaucot dažādus kokus, uzreiz cilvēka apziņā rodas priekšstats par to vispārīgajām pazīmēm
**Jēdziens**, arī **priekšstats**, ir cilvēka apziņā izveidots vispārinājums, kas atspoguļo priekšmetu vai parādību vispārīgās, būtiskās pazīmes. Jēdzienu vārdos izsaka definīcija. Jēdzienus tālāk iedala noteiktos un nenoteiktos jēdzienos.

Noteikta jēdziena saturs ir skaidrs un apjoms — precīzs. Tāds, piemēram, ir jēdziens "students", jo var novilkt robežu starp studentiem un visiem pārējiem.

Nenoteikti jēdzieni ir ar nepietiekami skaidru saturu un neprecīzu apjomu. Tāds, piemēram, ir jēdziens "garš koks", jo bez precizējumiem nevar novilkt precīzu robežu starp gariem kokiem un citiem kokiem.

## Skatīt arī
* Definīcija

## Atsauces
Nokia 9210 Communicator

**Nokia 9210 Communicator** bija Somijas uzņēmuma *[[Nokia]]* sērijas *Communicator* trešās paaudzes mobilais telefons. Tas bija paredzēts biznesa klientiem.

Aparāts no ārpuses bija kā parasts telefons, bet atvērtā veidā ar to varēja darboties kā ar datoru, kuram bija *[[QWERTY]]* tastatūra un otrs liels LCD displejs. *Nokia 9210 Communicator* varēja izveidot interneta savienojumu, kā arī sūtīt un saņemt faksu.
Aparāts apgādāts ar 32 bitu *[[ARM]]9* procesoru, kas darbojās 66 MHz frekvencē. Tam bija 16 MB atmiņa, kuru izmantoja lietojumprogrammas (14 MB) un lietotāja dati (2 MB). Aparātam varēja ievietot *[[MultiMediaCard|MMC]]* atmiņas karti. Operētājsistēma bija *[[Series 80]]*, kas veidota uz *[[Symbian]]* bāzes.

ASV tirgum bija variants ***Nokia 9290 Communicator'''.
2002. gadā izlaista uzlabota versija ***Nokia 9210i**', kurai atmiņa paplašināta līdz 40 MB, kā arī iestrādāts video un *Flash 5* atbalsts interneta pārlūkprogrammā.

2004. gadā *9210* sēriju aizstāja *[[Nokia 9500 Communicator]]*.

## Ārējās saites

*
Teofils Gotjē

**Pjērs Žils Teofils Gotjē** (; dzimis , miris ) bija franču dzejnieks, dramaturgs, rakstnieks, žurnālists un kritiķis.

Kaut arī Gotjē bija redzams romantisma aizstāvis, paša Gotjē daiļradē vērojamas arī parnasisma, simbolisma, dekadences un modernisma iezīmes. Gotjē augstu vērtēja tik dažādi autori kā Balzaks, Bodlērs, brāļi Gonkūri, Flobērs, Prusts un Vailds. Izvirzīja saukli "māksla mākslai". Baleta "Žizele" libreta autors.

Dzimis 1811. gadā Francijas dienvidrietumos, tomēr jau 1814. gadā ģimene pārcēlās uz Parīzi. Jau skolas laikā sadraudzējas ar Žerāru de Nervālu, un iepazinās ar Viktoru Igo. Lielu daļu no mūža Gotjē strādāja par žurnālistu (iesākumā lielākoties žurnālā *La Presse*, vēlāk *L’Artiste*), kas ļāva bieži doties ceļojumos.

## Ārējās saites

* Teofils Gotjē gutenberg.org ,
Koroneišena

**Koroneišena** (, ) ir sala Antarktikā, lielākā Dienvidorkneju salu arhipelāga sala. Izvietojusies arhipelāga ziemeļdaļā, Ljūtveita šaurums austrumos to atdala no Pauela salas, bet Normannas šaurums dienvidos — no Signijas salas. Sala kalnaina, tās centrālo daļu aizņem Brisbena kalni un salas un visa arhipelāga augstākā virsotne Nivejas kalns ( vjl). Krasta līnija stipri robota, piekrastē daudz sīku saliņu un klinšu. Lielāko salas daļu klāj ledāji.

Salu 1821. gada 6. decembrī atklāja britu roņu mednieks Džordžs Pouels un nodēvēja to par Koroneišenu par godu Lielbritānijas karaļa Džordža IV kronēšanai. Neatkarīgi no Pouela salu 1822. gadā atklāja Džeimss Vedels un nodēvēja to par **Pomonu** vai **Meinlendu** par godu Orkneju salu galvenajai salai Skotijā. 1945. gada 19. februārī Mortona ragā salas rietumu galā operācijas *[[Tabarin]]* gaitā tika izveidota britu atbalsta stacija Bāze C (Sandefjordbeja), bet tā nekad netika apdzīvota. 

2003. gadā salas ziemeļu krastā tika izveidota speciāli aizsargājama teritorija (Nr. 114), kas galvenokārt tiek izmantota kā relatīvi neskarta atskaites vieta citu areālu salīdzinošai izpētei Antarktikā. 92 km² lielā platībā ir vairākas pingvīnu un divu vētrasputnu sugu ligzdošanas kolonijas.

## Atsauces

## Ārējās saites
Meinlenda

**Meinlenda** *(Mainland)* var būt:
* Meinlenda — salas Orkneju salās
* Meinlenda — salas Šetlendas salās
* Koroneišenas salas agrākais nosaukums
Es'hail-1

***Es’hail-1*** (agrākie nosaukumi ***Eurobird 2A / Es'hail 1***, ***EUTELSAT 25B / Es'hail 1***) ir Kataras operatora *[[Es'hailSat]]* sakaru pavadonis. Orbītā palaists 2013. gada oktobrī.
Tas nodrošina sakarus un datu pārraides pakalpojumus  Vidējiem Austrumiem, Ziemeļāfrikai, Centrālāzijai un Eiropai.

Kosmisko aparātu izgatavoja ASV uzņēmums *[[Space Systems/Loral]]* uz platformas *[[LS-1300]]* bāzes. Tā starta masa bija 6310 kg, izmēri 7,2 x 2,2 x 2,3 m, saules bateriju paneļu pletums 25,5 m. Pavadonī uzstādīti 46 Ku un Ka diapazona raidītāji

2010. gada maijā Francijas *[[Eutelsat]]* un Kataras *ictQATAR* noslēdza līgumu par kopēja sakaru pavadoņa *Eurobird 2A / Es'hail 1* iegādi un tā apkalpošanu.
2010. gada 15. jūlijā paziņots, ka par pavadoņa izgatavotāju izvēlēts *Space Systems/Loral*.

2012. gada 1. martā *Eutelsat* unificēja savu pavadoņu nosaukumu sistēmu. Kosmiskie aparāti turpmāk tika identificēti pēc to orbitālās pozīcijas. *Eurobird 2A / Es'hail 1* ieguva nosaukumu *EUTELSAT 25B / Es'hail 1*.

*EUTELSAT 25B* tika palaists  20:30:07 *[[UTC]]* ar nesējraķeti *[[Ariane 5ECA]]* (lidojums *VA-215*) no Gviānas kosmiskā centra. Kopā ar to palaists arī Indijas pavadonis *[[GSAT-7]]*. No pēdējās pakāpes *EUTELSAT 25B* atdalījās 20:57:45 UTC.

Ģeostacionāro orbītu *EUTELSAT 21B* sasniedza ar saviem dzinējiem. Sākotnēji tas tika novietots ģeostacionārās orbītas punktā 32° austrumu garuma testēšanas un pārbaužu fāzei.

Pēc testēšanas fāzes *EUTELSAT 25B* tika pārvietots uz pozīciju 25,5° austrumu garuma.  uz *EUTELSAT 25B* tika pārslēgts pavadoņa *[[EUTELSAT 33B|EUTELSAT 25C]]* trafiks. Mēneša laikā *EUTELSAT 25C* tika pārvietots uz punktu 33° A, pārdēvēts par *[[EUTELSAT 33B]]* un turpināja sniegt komercpakalpojumus kopā ar *[[EUTELSAT 33A]]*.

2018. gada augustā *Eutelsat* par 135 miljoniem eiro pārdeva savu daļu *EUTELSAT 21B* Kataras operatoram *Es'hailSat*.

## Atsauces

## Ārējās saites
* EUTELSAT 25B Eutelsat 
* Eutelsat 25B / Es'hail 1 Gunter Dirk Krebs 
* Ariane Flight VA215 Arianespace
Jakopo Sansovīno

**Jakopo d'Antonio Sansovīno** (; dzimis , miris ) bija renesanses laika itāļu arhitekts un tēlnieks. Pazīstams kā Svētā Marka laukuma Venēcijā apbūves autors. 

Dzimis un amatu apguvis Florencē. Strādājis arī Romā. Starp 1510. un 1517. gadu darbojies viena darbnīcā ar Andrea del Sarto. No 1529. gada darbojies galvenokārt Venēcijā, kur radījis lielāko tiesu no saviem pazīstamākajiem darbiem.

## Galerija

File:Venice, Libreria Marciana.jpg|*Biblioteca Nazionale Marciana* Venēcijā
File:Ca' Grande IMG 4032.JPG|*Palazzo Corner della Ca' Granda* Venēcijā
File:Venice, Loggetta del Sansovino.jpg|*Loggetta del Sansovino* Venēcijā
File:Maestro del san giovannino, san giovannino nel deserto, 1505-1507 circa 02.JPG|Skulptūra "Sv. Jānis tuksnesī"


## Ārējās saites
Vailds

**Vailds** var būt:

* Oskars Vailds (*Oscar Wilde*; 1854—1900) — īru / angļu dramaturgs, rakstnieks un dzejnieks;
* Teds Vailds (*Ted Wilde*; 1889—1929) — amerikāņu scenārists un kinorežisors.

## Skatīt arī
* Vailda
* *[[Wilde]]*
Luijs Bonaparts

**Luijs Napoleons Bonaparts** (; dzimis , miris ) bija Holandes karalis no 1806. līdz 1810. gadam. Napoleona jaunākais brālis un Napoleona III tēvs.

Dzimis Korsikā. Kopā ar Napoleonu piedalījies Ēģiptes kampaņā. Pēc tam, kad Napoleons kļuva par Francijas pirmo konsulu tika noorganizētas Luija laulības ar Napoleona sievas Žozefīnes Boarnē meitu Hortenziju.

1806. gada 5. jūnijā Napoleons iecēla Luiju par Holandes karali. Darbodamies kā karalis, Luijs centās iemācīties nīderlandiešu valodu un iespēju robežās realizēt neatkarīgu politiku. 1810. gada 1. jūlijā franču karaspēks piespieda Luiju atteikties no troņa un 9. jūlijā Francija anektēja Nīderlandi, bet Luijs devās trimdā uz Austriju.

## Ārējās saites
Nokia 9500 Communicator

**Nokia 9500 Communicator** bija Somijas uzņēmuma *[[Nokia]]* sērijas *Communicator* ceturtās paaudzes mobilais telefons.

Aparāts no ārpuses bija kā parasts telefons, bet atvērtā veidā ar to varēja darboties kā ar datoru, kuram bija *[[QWERTY]]* tastatūra un otrs liels LCD displejs. *Nokia 9500 Communicator* varēja izveidot interneta savienojumu, kā arī pieslēgties lokālajam bezvadu tīklam *802.11b* standartā.

Aparāts apgādāts ar *[[Texas Instruments]]* *[[OMAP]]* procesoru, kas darbojās 150 MHz frekvencē. Tam bija 80 MB atmiņa. Telefonā varēja ievietot *[[MultiMediaCard|MMC]]* atmiņas karti. Operētājsistēma bija *[[Series 90]]*, kas veidota uz *[[Symbian]]* bāzes.

*Nokia 9500 Communicator* priekštecis bija *[[Nokia 9210 Communicator]]*.
2005. gadā tika izlaists modelis *[[Nokia 9300]]*, kas veidots uz *9500* bāzes, bet mazāks un bez bezvadu tīkla atbalsta un kameras.
2007. gadā *9500* modeli aizstāja *[[Nokia E90 Communicator]]*.

## Ārējās saites

*
Bērnības milicija

**Bērnības milicija** ir latviešu indīroka grupa, kas savu darbību sāka 2002. gadā. Tās sākuma sastāvs bija Juris Simanovičs (ģitāra, bass, balss) un Aiga Upiniece (bass, bungas). Drīz vien pievienojās Liene Hapanioneka (bungas, dažādi sitamie instrumenti) un Indra Lazdiņa (akordeons, klavieres, balss). Šādā sastāvā 2003. gada beigās Tornī ierakstīts pirmais albums "Mūzika dejām" (2004, Tornis, cdr). Otrā albuma "Naktī guļot uz muguras" (2008, Tornis, cd) ierakstā (tas notika 2005. gada pavasarī Latvijas radio 1. studijā) grupas dalībnieku vidū bija arī Roberts Gailītis (saksofons) un Inga Tomsone (vijole).  

Ap 2009./2010. gadu grupas sastāvs mainījās, tajā palika Juris Simanovičs ar Aigu Upinieci, kuriem pievienojās bundzinieks Aigars Valdmanis. Trio Tornī ierakstīja četras dziesmas (viena no pēdējām Torņa studijas ierakstu sesijām 2010. gada vasarā), kas 2011. gadā izdotas kā EP "Nevieta" (Tornis, cdr). Pāris mēnešus vēlāk sastāvam pievienojās Filips Derums (taustiņi, balss). Grupas trešais studijas albums ierakstīts Valmierā *Hodila* studijā un izdots 2013. gadā — "Dzeriet van Hutena kakao!" (biedrība HI, cdr). 2021. gadā grupa publicēja 2014/2015 gadā sarakstīto mazalbumu "Apokrifi". 

## Diskogrāfija

Attēls:BM_Muzika.png|**1. ''[[Mūzika dejām]]***<br />(2004)</center>
Attēls:BM_Mugura.png|<center>*'2. *[[Naktī guļot uz muguras]]***<br />(2008)</center>
Attēls:Bernibas milicija nevieta 2011.jpg|<center>**3. *[[Nevieta]]***<br />(2011)<br />(mazalbums)</center>
Attēls:Bernibas milicija dzeriet van hutena kakao 2013.jpg|<center>**4. *[[Dzeriet van Hutena kakao!]]***<br />(2013)</center>
Attēls:Bernibas milicija apokrifi 2021.jpg|<center>**5. *[[Apokrifi (albums)|Apokrifi]]*'''(2014/2021)(mazalbums)


## Ārējās saites
* Grupas mājaslapa
* Facebook
* Twitter
* Last.fm 
* Grupas profils portālā draugiem.lv
* Juris Simanovičs: "Bērnības miliciju" izsaucāt? (Intervija)
Erdogans

**Erdogans** ( — 'kas dzimis kā drosmīgs vīrs, karotājs vai karavīrs'; sieviešu dzimtē **Erdogana**) ir turku cilmes vīriešu vārds un uzvārds. Cilvēki ar šo uzvārdu:

* Erdogans Atalajs (*Erdoğan Atalay*; 1966) — turku izcelsmes Vācijas aktieris;
* Redžeps Tajips Erdogans (*Recep Tayyip Erdoğan*; 1954) — Turcijas politiķis, valsts prezidents.
Spēle (albums)

**Spēle** ir 2008. gadā izdots Igo mūzikas albums - dziesmu izlase.

Izlasē iekļautas dziesmas, kuras Igo ierakstījis kopā ar pazīstamiem Latvijas mūziķiem kā Lindu Leen, Ievu Kerēvicu, Ladybird, Lindu Marutu, Andri Ērgli, R.A.P. un Arti Dvarjonas, Fēliksu Ķiģeli, Ivo Fominu, Melo-M, Credo un citiem. Igo izpildītās kompozīcijas «Meitenei kafejnīcā», «Čuksti», «Manā istabā» ir dzīvā koncerta ieraksti, un izlasē ir iekļautas arī dziesmas angļu valodā. Albums tika izdots Igo 30 gadu koncertdarbības jubilejā.

## Dziesmu saraksts
# Ceļš uz mājām  - Egons Kronbergs, Mārtiņš Burkevics, M.Linde / Igo
# Krustojumā - Ainars Virga, Igo / Guntars Račs
# Dzīve bez apstājas - RAP / Igo
# Cerību laiks - Fēliks Ķiģelis / Laura Daudiša, Igo
# Spēle - Jānis Strazds / Igo
# Tumša nakte - Latv.t.dz. / Latv.t.dz.
# Es nezināju - Kārlis Auzāns / Igo
# Vai vēlos par daudz - Modris Skaistkalns / Igo
# Ziemassvētku dziesmiņa - Armands Alksnis / Pēteris Brūveris
# Crazy feelin - Linda Maruta / Linda Maruta
# Everything is different - Igo / Arnolds Kārklis
# The day has just begun - Igo / Igo
# Under the full moon - Igo / Igo
# Duets ar Ziemeļmeitu no rokoperas Lāčplēsis - Zigmars Liepiņš / Māra Zālīte
# Vien pajautā - Aivars Hermanis / Igo
# Čuksti - Aivars Hermanis / Igo
# Meitenei kafejnīcā - Vilnis Krieviņš / Austra Skujiņa
# Manā istabā - Aivars Hermanis / Igo
# Ever so blue - Heini Vaikmaa / Riina Varts
Himsa

**Himsa** jeb **Homsa** (, *Ḥimṣ*) ir pilsēta Sīrijas rietumos, Himsas muhāfazas administratīvais centrs. Tā atrodas 162 km uz ziemeļiem no Sīrijas galvaspilsētas Damaskas, Orontas upes krastos. 2009. gadā pilsētā dzīvoja 1,27 miljoni iedzīvotāju, un pēc šī rādītāja tā ir trešā lielākā Sīrijas pilsēta pēc Damaskas un Halebas.

Senajos laikos pilsēta bija zināma kā Emesa ().

## Atsauces

## Ārējās saites
Nivejas kalns

**Nivejas kalns** (,  vai *Monte Nívea*) ir kalns Dienvidorkneju salu Koroneišenas salā Antarktikā, salas un visa arhipelāga augstākā virsotne.

Kalnu pirmā uzmērīja FIDS ekspedīcija no Signi polārstacijas 1948.—1949. gada sezonā un nosauca pēc sniega vētrasputniem *(Pagodroma nivea)*, kas ligzdo kalna apkārtnē. Virsotnē pirmā 1956. gada 11. septembrī uzkāpa ekspedīcija no britu polārstacijas Alana Granta *(Alan Grant)* un Lānsa Tikela *(Lans Tickell)* sastāvā.

## Atsauces
Zeme (albums)

"**Zeme**" ir latviešu dziedātāja Igo un komponista Valta Pūces 2013.gadā radīts un izdots mūzikas albums.

Igo albums "Zeme" ir turpinājums aizsāktajam dabas elementu ciklam. Komponista Valta Pūces un Igo sadarbībā jau 2012.gadā iznāca pirmais singls "Zemes rīts" un 2013.gada vasarā tika pabeigts viss albums.

Kopā ar Igo albuma ierakstā piedalījušies aktieri Dita Lūriņa-Egliena, Juris Strenga, mūziķi Juris Kristons, Reinis Ozoliņš, Armands Alksnis, Kaspars Kurdeko, Aivars Hermanis, Valters Pūce, Andra Veismaņa stīgu kvartets, Ieva Kerēvica, Zane Biķe, Alise Kante un citi.

Albumu tapšanā piedalījušies arī vairāk nekā 50 dažādu pasaules tautu pārstāvji, kas šobrīd dzīvo Latvijā. Visi šie kultūru pārstāvji ir ierunājuši frāzi, katrs savā valodā, albuma noslēguma dziesmā «Mana Zeme» par savu zemes sajūtu. Mūzikas žanrs sintezē roku, regeju, klasisko mūziku un balādes.

## Dziesmu saraksts
# Viss, kas uz zemes reiz sācies — Igo / Valts Pūce 5:31
# Zemes rīts — Igo / Valts Pūce 4:54
# Pasaka par saulgriezi — Igo / Valts Pūce 7:27
# Velns par palīgu — Igo / Valts Pūce 4:39
# Kā tevi sauc? — Igo / Valts Pūce 4:26
# Apsūdzība — Igo / Valts Pūce 4:34
# Mana zeme — Igo / Valts Pūce 5:14
Džeremijs Voterspūns

**Džeremijs Lī Voterspūns** (; dzimis ) ir Kanādas ātrslidotājs un treneris. Viņš tiek uzskatīts par vienu no visu laiku izcilākajiem ātrslidotājiem sprinta distancēs.

## Karjera
Piedalījies četrās Olimpiskajās spēlēs (, , , ). Vienīgo medaļu izcīnījis 1998. gadā Nagano, kur ieņēma otro vietu 500 m distancē. Vēl 1998. gadā izcīnīja 6. vietu 1000 m distancē, 2006. gadā Turīnā un 2010. gadā Vankūverā izcīnījis 9. vietu 500 m distancē. Ir viens no medaļām bagātākajiem ātrslidotājiem Pasaules čempionātā sprintā (4 zelti, 4 sudrabi, 1 bronza). Distanču Pasaules čempionātā ir izcīnījis 4 zelta, 3 sudraba un 3 bronzas medaļas.

Ar panākumiem startējis Pasaules kausa izcīņā, kur ar uzvarām 49 posmos (vēl 17 otrās vietas un 13 trešās vietas) 500 m distancē ir veiksmīgākais sportists šajā distancē, kā arī ar 67 uzvarām, 27 otrajām vietām un 29 trešajām vietām ir veiksmīgākais ātrslidotājs Pasaules kausa vēsturē starp vīriešiem.

Beidza karjeru pēc 2010. gada Ziemas Olimpiskajām spēlēm, tomēr 2013. gada oktobrī paziņoja par atgriešanos. Starplaikā bijis treneris, trenējis arī latvieti Haraldu Silovu.

## Atsauces

## Ārējās saites

* ''Speedskatingnews'' profils
Klaudija Pehšteina

**Klaudija Pehšteina** (; dzimusi ) ir bijusī vācu ātrslidotāja.

Piedalījusies astoņās olimpiskajās spēlēs (, , , , , , , ). Ar izcīnītām piecām zelta, divām sudraba un divām bronzas medaļām Pehšteina ir medaļām bagātākā ātrslidotāja olimpisko spēļu vēsturē, tāpat viņa ir viena no medaļām bagātākajām olimpisko spēļu dalībniecēm starp visiem sporta veidiem. K. Pehšteina ir pirmā sportiste, kas izcīnījusi medaļu piecās olimpiskajās spēlēs pēc kārtas.

Pasaules čempionātos kopumā ir izcīnījusi 6 zelta, 20 sudraba un 13 bronzas medaļas. 2009. gadā tikusi pieķerta dopinga lietošanā un tika diskvalificēta uz diviem gadiem.

## Atsauces

## Ārējās saites
Sandefjordbeja

**Sandefjordbeja** () jeb **Bāze C** (*Base C*) bija projektēta britu polārstacija Antarktīdā. Izvietota Dienvidorkneju salu arhipelāgā Koroneišenas salas rietumu galā, Mortona ragā Sandefjordas līča krastā.

Izbūvēta 1945. gada 19. februārī operācijas *[[Tabarin]]* ietvaros, bija paredzēta regulāru meteoroloģisko novērojumu veikšanai. Stacija tika ierīkota pingvīnu kolonijas vietā, kas radīja zināmus apgrūtinājumus stacijas darbībā (troksnis, smaka). Sākotnēji stacija netika apdzīvota personāla trūkuma dēļ, vēlāk tika pieņemts lēmums staciju aizvietot ar citu, kas tika izbūvēta netālajā Lorija salā (Keipgedesa), jaunajai stacijai saglabājot indeksu C. Sendefjordas stacija vēlāk neoficiāli apzīmēta ar indeksu P, pēdējoreiz ēka redzēta stāvam 1950. gada 6. septembrī, sabrukusi, iespējams, 1955. gada 1. februārī.

## Atsauces
Bāze C

**Bāze C** (*Base C* vai *Station C*) var būt:
* Keipgedisas polārstacija Lorija salā
* Sandefjordbejas polārstacija Koroneišenas salā
1214. gads

**1214. gads** () bija parastais gads, kas pēc Jūlija kalendāra sākās trešdienā.

## Notikumi
* 1. novembris — Seldžuki ieņēma Trapezundas impērijas pilsētu Sinopi.

## Dzimuši
* 25. aprīlis — Luijs IX, Francijas karalis no Kapetingu dinastijas, vienīgais kanonizētais Francijas karalis. Viņa vārdā ir nosauktas vairākas apdzīvotas vietas, tai skaitā Sentluisa (ASV). (miris 1270.)

## Miruši
* 5. oktobris — Alfonso VIII (*Alfonso VIII*), Kastīlijas un Toledo karalis (dzimis 1155.)
* 4. decembris — Viljams Lauva (*William the Lion*), Skotijas karalis (dzimis 1143.)
Svens Neiss

**Svens Neiss** (; []; dzimis  Bonheidenā, Beļģijā) ir bijušais Beļģijas riteņbraucējs, kurš svarīgākās uzvaras guvis velokrosa sacensībās.

Neiss savu līdzbiedru un velokrosa autoritāšu vidū tiek uzskatīts par vienu no visu laiku labākajiem velokrosa braucējiem.

Neiss piedalījies arī divās Olimpiskajās spēlēs, startējot kalnu riteņbraukšanas (XCO) disciplīnā. 2008. gadā viņš izcīnīja devīto vietu, bet 2012. gadā nefinišēja.

Svena Neisa dēls Tibo Neiss arī ir profesionāls riteņbraucējs, startē velokrosa un šosejas riteņbraukšanas sacensībās.

## Atsauces

## Ārējās saites
* 
*
Valters Gropiuss

**Valters Ādolfs Georgs Gropiuss** (; dzimis , miris ) bija vācu/amerikāņu arhitekts, Bauhaus pamatlicējs.

Tiek uzskatīts par vienu no modernās arhitektūras agrīnajiem meistariem (kopā ar Ludvigu Mīsu van der Roi, Frenku Loidu Raitu un Lekorbizjē). Gropiuss ir dažādu ēku projektu autors (vai viens no projekta autoriem), tai skaitā *[[MetLife Building|Pan Am Building]]* debesskrāpja, Bagdādes universitātes ēkas, *Fagus* fabrikas ēkas, Džona Kenedija federālās ēkas.

## Atsauces

## Ārējās saites

* Biogrāfija
1245. gads

**1245. gads** () bija parastais gads, kas pēc Jūlija kalendāra sākās svētdienā.

## Notikumi
* 28. jūnijs — Sāka darbību Pirmais Lionas koncils, kuru sasauca Romas pāvests Inocents IV, lai ekskomunicētu savu ienaidnieku imperatoru Frīdrihu II.

### Nezināms datums

## Dzimuši
* 30. aprīlis — Filips III Drosmīgais (*Philippe III le Hardi*), Francijas karalis (miris 1285. gadā)

## Miruši
* 19. augusts — Raimonds Berengers IV, Provansas grāfs, pēdējais Barselonas nama pārstāvis no Provansas grāfiem. (dzimis 1199. gadā)
Krēsla (nozīmju atdalīšana)

**Krēsla** var būt:

* krēsla — gaismas parādība atmosfērā;
* Krēsla (grāmatu sērija) — amerikāņu rakstnieces Stefanijas Meieres sarakstītā grāmatu sērija
** Krēsla (grāmata) — pirmā grāmata Stefanijas Meieres "Krēslas" sērijā;
* Krēsla (filmu cikls) — fantāzijas filmu cikls, kas uzņemta pēc Stefanijas Meieres "Krēslas" grāmatu sērijas;
** Krēsla (filma) — pirmā "Krēslu" filmu cikla filma, uzņemta 2008. gadā.
Pāvils Dreijmanis

**Pāvils Dreijmanis**, pēc citām ziņām **Dreimanis** (dzimis , miris ), bija latviešu *[[Art Deco]]*/funkcionālisma arhitekts. 

## Dzīvesgājums
Dzimis  Ungurpils pagasta (tagad Limbažu novads) „Jaundreimaņos”. Studējis Gatčinā un Sanktpēterburgā. Kā brīvprātīgais piedalījies Latvijas brīvības cīņās. 1923. gadā pabeidzis arhitektūras studijas Latvijas Universitātē. No 1926. līdz 1934. gadam bijis Rīgas virsarhitekts. Iespējams, Dreijmaņa pazīstamākais darbs ir Rīgas Centrāltirgus paviljoni, kam tika piemēroti dirižabļu angāri. Viņš bija arī pirmais arhitekts, kurš Rīgā ieviesa rindu māju apbūvi. Bez Rīgas Dreijmanis projektējis ēkas Allažos, Ļaudonā un Ropažos. Projektējis arī Līvānu atbrīvošanas pieminekli. Atzinības krusta komandieris un Triju Zvaigžņu ordeņa virsnieks.

Dreijmanis bijis pazīstams arī kā šaha entuziasts un spēlētājs. Pēc Pirmā pasaules kara bijis viens no 2. Rīgas Šaha biedrības atjaunošanas sapulces dalībniekiem. 1924. gadā piedalījies I Latvijas šaha kongresā, kurā ieguvis dalītu 7.—8. vietu. Kopā ar Kārli Bētiņu, prof. Dr. Arvīdu Kalniņu, komponistu Emili Melngaili un Aleksandru Kannenbergu piedalījies Senioru Kluba spēles komitejā, kas korespondencšaha mačos ar Stokholmas šaha klubiem izcīnīja pārliecinošu uzvaru Rīgai un nostiprināja Latviešu gambītam paliekošu vietu starptautiskā mērogā.

## Galerija

Bārbeles pagastmāja - panoramio.jpg|Lauksaimniecības biedrības "Tīrums" ēka, Bārbelē
Rīgas 19. vidusskola.jpg|Rīgas 19. vsk., Bolderāja
Rīgas 19. vidusskola, Bolderājā.jpg|Rīgas 19. vsk., Bolderāja
Bloķētas dzīvojamās ēkas, Rīga, Liepājas iela 40-2.JPG|Rindu ēkas, Liepājas ielā, Rīga
Ropazu 134.JPG|Rindu ēkas Ropažu ielā, Rīga
Riga - Centraltirgus rajons - panoramio (2).jpg|Rīgas Centrāltirgus paviljoni
Riga, Ausekļa 3 2015-05-08 (1).JPG|Pašvaldības dzīvokļu ēka, Ausekļa 3, Rīga


## Apbalvojumi
* 4. šķiras Triju Zvaigžņu ordenis. Apbalvots 1928. gada 14. novembrī. 
* 3. šķiras Atzinības krusts. Apbalvots 1939. gada 12. maijā. 

## Atsauces

## Ārējās saites
*Limbažu bibliotēka - novadnieku enciklopēdija
*Līvānu atbrīvošanas piemineklis
Svētais Labrencis

**Svētais Labrencis**, arī **Svētais Laurencijs** (; dzimis apm. , miris ) bija Senās Romas diakons, kurš cieta imperatora Valeriāna laikā.

Tradicionāli uzskatīts, ka ticis sodīts ar nāvi, jo pēc tam, kad imperators pavēlēja nodot valstij baznīcas dārgumus, izdalīja mantu nabagiem. Vēlāk ieradās pie imperatora kopā ar nabagiem un slimajiem un teica - "tā ir baznīcas lielākā bagātība". Pēc tradīcijas ticis uzcepts uz metāla režģa, tāpēc dažkārt attēlots kopā ar šo režģi. Leģenda arī saista Labrenci ar Svēto Grālu, kas ar Labrenča ziņu nogādāts Ueskā, Aragonā.

## Ārējās saites
1982. gada Eirovīzijas dziesmu konkurss

**1982. gada Eirovīzijas dziesmu konkurss** bija 27. Eirovīzijas dziesmu konkurss, un tas notika Harogatē, Lielbritānijā. Par šī gada uzvarētājvalsti kļuva Vācija.

## Dalībvalstis
Orbītas slīpums

thumb|A – pavadonis, B – planēta, C – atskaites plakne, D – orbītas plakne, i – inklinācija 
**Orbītas slīpums**, arī **inklinācija** ir orbītu raksturojošs elements – leņķis, ko veido debess ķermeņa orbītas plakne ar bāzes (atskaites) plakni. Saules sistēmas gadījumā to definē, kā leņķi, ko veido Saules sistēmas debess ķermeņa orbītas plakne ar ekliptikas plakni.

Inklināciju izsaka grādos un apzīmē ar i.

Dabīgo un mākslīgo pavadoņu orbītu slīpumus mēra pret tā debess ķermeņa ekvatora plakni, kuru pavadoņi apriņķo. Tā Zemes mākslīgajiem pavadoņiem par atskaites plakni pieņem Zemes ekvatora plakni.

Saules sistēmas planētas riņķo apmēram vienā plaknē. Starp tām izceļas Merkurs ar 7.01° inklināciju. Pundurplanētu Plutona un Erīdas orbītas ir vēl slīpākas: 17.089°  un 43,93°  attiecīgi.

## Atsauces
Nokia 8110

**Nokia 8110** ir pirmais Nokia ražotais biznesa klases telefons 8xxx mobilo telefonu sērijā, kas tika izdots 1996. gadā. Dēļ tā nepierastā dizaina, tas tiek uzskatīs par pirmo izbīdāmo telefonu pasaulē. Izbīdāms vāciņš virs klaviatūras, aizsargāja klaviatūru no nejaušiem pieskārieniem, nēsājot telefonu kabatā. Kad izbīdīts, tas pietuvināja mikrofonu tuvāk mutei.  Zvana saņemšanas laikā, aizsarga izbīdīšana arī automātiski paceļ telefona zvanu. Dēļ ieliektā dizaina, it sevišķi, kad izbīdīts, tas ieguvis iesauku "banānu telefons".

Izdošanas laikā maksājis aptuveni 1000 eiro un bijis paredzēts biznesa mērķauditorijai, kā arī bija viens no mazākajiem un vieglākajiem telefoniem tirgū, taču saglabāja labāku baterijas darbības laiku kā tā priekštecis Nokia 2110. 
## Skatīt arī
* Nokia

## Atsauces

## Ārējās saites
*
Raibie zemesstrazdi

**Raibie zemesstrazdi** (*Zoothera*) ir mežastrazdu dzimtas (*Turdidae*) dziedātājputnu ģints, kas apvieno 20 mūsdienās dzīvojošas sugas un vienu izmirušu sugu. Šīs ģints sugas ir vidēji lieli strazdi, kas ir kukaiņēdāji vai visēdāji. Visas raibo zemesstrazdu sugas mājo Āzijā. Latvijā līdz šim tikai vienu reizi novērota viena suga — raibais zemesstrazds (*Zoothera aurea*).

## Sistemātikas izmaiņas
Pēdējos gados, balstoties uz ģenētiskajiem pētījumiem, raibo zemesstrazdu ģints sistemātika ir ievērojami mainījusies. No tās izdalīta liela daļa zemesstrazdu sugu, kas apvienotas zemesstrazdu ģintī (*Geokichla*). Toties daudzbalsu mežastrazds (*Ixoreus naevius*) izdalīts monotipiskā daudzbalsu mežastrazdu ģintī (*Ixoreus*) un acteku strazds (*Ridgwayia pinicola*) monotipiskā acteku strazdu ģintī (*Ridgwayia*).

Vairākas pasugas mūsdienās izdalītas kā atsevišķas sugas. Piemēram, Krievijas Eiropas daļā dzīvojošais raibais zemesstrazds mūsdienās tiek sistematizēts kā atsevišķa suga — *Zoothera aurea*.

## Sistemātika
[thumb|220px|[Lielknābja zemesstrazds (*Zoothera monticola*)]]
[thumb|220px|[Olīvastes zemesstrazds (*Zoothera lunulata*)]]
**Raibo zemesstrazdu ģints** (*Zoothera*)
* Amami zemesstrazds (*Zoothera major*)
* Āzijas raibais zemesstrazds (*Zoothera dauma*)
* Baltvēdera zemesstrazds (*Zoothera margaretae*)
* †Boninas zemesstrazds (*Zoothera terrestris*)
* Evereta zemesstrazds (*Zoothera everetti*)
* Garastes zemesstrazds (*Zoothera dixoni*)
* Gvadalkanalas zemesstrazds (*Zoothera turipavae*)
* Himalaju zemesstrazds (*Zoothera salimalii*)
* Kalnu zemesstrazds (*Zoothera mollissima*)
* Lielknābja zemesstrazds (*Zoothera monticola*)
* Makiras zemesstrazds (*Zoothera talaseae*)
* Nilgiri zemesstrazds (*Zoothera neilgherriensis*)
* Olīvastes zemesstrazds (*Zoothera lunulata*)
* Raibais zemesstrazds (*Zoothera aurea*)
* Raibkrūšu zemesstrazds (*Zoothera machiki*)
* Rudastes zemesstrazds (*Zoothera heinei*)
* Sičuaņas zemesstrazds (*Zoothera griseiceps*)
* Sulavesi kalnu strazds (*Zoothera heinrichi*)
* Šrilankas zemesstrazds (*Zoothera imbricata*)
* Tumšsānu zemesstrazds (*Zoothera marginata*)
* Zundu zemesstrazds (*Zoothera andromedae*)

## Atsauces

## Ārējās saites
* Putni dabā
* Systematics of Zoothera thrushes, and a synthesis of true thrush molecular systematic relationships
Nokia 5110

**Nokia 5110** ir GSM mobilais telefons, kuru ražoja Nokia. Tā ražošana tika uzsākta 1998. gadā. 
Ikdienišķai lietošanai orientētais tālrunis izmantoja to pašu platformu, kuru izmantoja biznesa orientētais Nokia 6110. Tam bija vienkāršāk izkārtota saskarne, kā arī tas iztika bez infrasarkanā stara porta. 

Lai gan pēc šodienas standartiem 5110 (zināms arī kā Nokia 5146 T-Mobile tīklā un kā nk402 Orange UK tīklā) tiktu uzskatīts par ļoti lielu telefonu, tas bija ļoti izturīgs, ar ilgu baterijas dzīvības laiku un bija viens no pirmajiem telefoniem, kurā bija populārā spēle Snake. Tas pildīja visas standarta telefona funkcijas un bija viens no pirmajiem telefoniem, kuram bija pieejami maināmi priekšējie vāciņi. Nokia 5110 ražošana tika pārtraukta 2001. gadā. 

## Skatīt arī
* Nokia

## Atsauces

## Ārējās saites
*
Nokia 6110

**Nokia 6110** ir GSM mobilais telefons, kuru ražoja Nokia laika posmā no 1997. gada līdz 2001. gadam. Tas ir pēctecis Nokia 2110 un pirmais no daudziem telefoniem biznesa orientētajā Nokia 6xxx sērijā. Galvenie tā uzlabojumi pār 2110 ir uzlabotais sarunu laiks, un kopējo izmēru samazināšana. Tas bija pirmais GSM telefons, kas izmantoja ARM procesoru.

6110 izmanto to pašu ik dienišķai lietošanai mērķēto platformu, kuru izmanto Nokia 5110, taču atšķirībā no 5110, tam bija mazliet sarežģītāka saskarne kā 2110. Tam bija arī iebūvēts infrasarkanā stara ports. Tam bija arī maināmi priekšējie vāciņi. Tajā laikā tie bija pieejami tikai Nokia 5110 telefoniem.

Tas bija pirmais Nokia telefons, kurā bija populārā spēlē *Snake*, pirmais Nokia telefons, kas izmantoja izvēlnes ikonas, kā arī pirmais ar infrasarkanā stara portu.

## Atsauces

## Ārējās saites
*
Ass slīpums

[thumb| 300 px| right| [Zemes rotācijas ass slīpums ir 23.44°]]
Ar **ass slīpumu** astronomijā saprot debess ķermeņu rotācijas ass slīpumu. Tas ir leņķis starp debess ķermeņa ekvatora un orbītas plaknēm.  To var definēt arī kā leņķi starp debess ķermeņa rotācijas asi un perpendikulu pret šā ķermeņa orbītas plakni.

Rotācijas ass slīpumu izsaka grādos un apzīmē ar ε.

Zemes rotācijas ass slīpums pašreiz ir apmēram 23.439°. Tas mainās no 22.1° līdz 24.5° 42 000 gadu laikā. Pašlaik tas samazinās par 0.013° katros simts gados.  Zemes rotācijas ass slīpums rada gadalaiku maiņu. 

## Atsauces
Nokia 7110

**Nokia 7110** ir GSM mobilais telefons, kuru ražoja Nokia. Tas ir pirmais mobilais telefons ar Series 40 operētājsistēmu un pirmais telefons ar WAP pārlūku. Par to tika paziņots 1999. gada februāri un pārdošanā nonāca tā paša gada oktobrī.

## Skatīt arī
* Nokia

## Atsauces

## Ārējās saites
*
Orbitālā rezonanse

thumb|Orbitālā rezonanse
**Orbitālā rezonanse** ir situācija, kad divu vai vairāku debess ķermeņu apriņķojumu periodu attiecība ir izsakāma ar veseliem skaitļiem. Orbitālo rezonansi rada debess ķermeņu gravitācijas mijiedarbība.

## Piemēri
*Plutonam un vairākiem citiem Koipera joslas objektiem ir 2:3 orbitālā rezonanse ar Neptūnu. Kamēr Plutons 2 reizes apriņķo Sauli, Neptūns to apriņķo 3 reizes.
*Saturnam un Jupiteram ir gandrīz pilnīga 2:5 orbitālā rezonanse.
*Jupitera pavadoņiem Ganimēdam, Eiropai un Jo ir rezonanse 1:2:4.
Martins Šmits

**Martins Šmits** (; dzimis ) ir vācu tramplīnlēcējs. Viņš ir viens no panākumiem bagātākajiem vācu tramplīnlēcējiem.

Piedalījies četrās Olimpiskajās spēlēs (, , , ). Ir izcīnījis vienu zeltu (2002. gadā Soltleiksitijā) un divus sudrabus (1998. gadā Nagano un 2010. gadā Vankūverā) Vācijas komandas sastāvā. Individuāli augstāko vietu izcīnījis Soltleiksitijā, kad normālā tramplīna sacensībās ieņēma 7. vietu.

Izcīnījis vairākas medaļas Pasaules čempionātā. Lielā tramplīna sacensībās divus čempionātus pēc kārtas (1999, 2001) izcīnīja zeltu, vēl zeltu šajos gados izcīnījis komandu sacensībās uz lielā tramplīna. Tāpat ir trīs sudraba un trīs bronzas medaļu ieguvējs.

Ar panākumiem startējis Pasaules kausa sacensībās. 1999. un 2000. gadā izcīnījis uzvaru Pasaules kausa kopvērtējumā, 2001. gadā ierindojies 2. vietā.

1999. gadā Šmits tika atzīts par gada labāko Vācijas sportistu.

## Sasniegumi
### Olimpiskās spēles

### Pasaules čempionāts

## Ārējās saites
Melnbārde

**Melnbārde** var būt:

* Gunta Baško (Melnbārde);
* Kitija Paula Melnbārde;
* Helga Ingeborga Melnbārde.

## Skatīt arī
* Melnbārdis
* Melbārde